Statue av Vesleblakken i tunet på Bull-museet i Rendalen  Foto: Ram Gupta 2010 
***Vesleblakken*** er en novelle av Jacob Breda Bull, først utgitt i samlingen *Skisser* (1891). og i 1914 gjenutgitt i bind 4 av Bulls *Folkelivsromaner og Folkelivsbilleder* under samleoverskriften «Præstegaardshistorier».

Nordahl Rolfsen tok teksten med i sin *Lesebok for Folkeskolen* i 1908, slik at den ble alment kjent. Vesleblakken er Bulls mest populære fortelling.

Detalj fra statuens sokkel. Foto: Ram Gupta 2010

Innhold
-------

Novellen fremstilles som et autentisk barndomsminne fra forfatterens oppvekst i Rendalen: En bror er dødssyk, og det må hentes legehjelp fra Tynset. Hesten Vesleblakken er både gårdens raskeste hest og barnas kjæreste venn, og det faller på drengen Ola Jonsen Styggpåjord å drive hesten til døde for å hente legen tidsnok. 

Bull skrev fortellingen om Vesleblakken etter en hendelse på prestegården i 1860. Da var Bulls egen bror Johannes blitt syk med sterk lungebetennelse. Johannes ble kort tid etter syk igjen, og døde av noe som ble kalt for «Den trondhjemske halsesyke» (difteri).[]

Etterliv
--------

Vesleblakken ligger begravet i hagen på Bull-museet, et museum som er bygdemuseum for Rendalen, basert på Bulls barndomshjem.

Bull-museet deler ut prisen «Vesleblakken» til personer som har gjort en veldedig innsats utover det vanlige.

Statuer av Vesleblakken og Ola står på tunet på Bull-museet i Rendalen. Statuen av Ola ble satt opp i 1975 og statuen av hesten ble oppsatt i 1978; begge er utført av billedhuggeren Tore Bjørn Skjølsvik og er gitt av Ottilie Eggen. Statuen av Vesleblakken er laget i tre originaler, én befinner seg i Bull-museet, én hos oppdragsgiver og én hos Nasjonalgalleriet. Nasjonalgalleriet sin utgave er produsert i 1980 og er en bronseminiatyr (47,5 cm høy).

Erling Stordahls vise «Vesleblakken» fra 1955 ble en landeplage, fremført av duoen Gunnar Engedahl og Stordahl selv med orkester. Sangen avviker fra novellen på minst to måter, først ved å gjøre prestegården til «en liten stue», dernest ved å utelate drengens skjebnevalg og i stedet la døden bli et frivillig offer og aktivt valg fra hestens side. Sangen ble innspilt 2. februar 1955 og utgitt på 78-platen Odeon ND 7252, på singelen Odeon 45-ND 7252 og EP-platen Odeon GEON 4. Visa er også innspilt på *Frem fra Glemselen kap. 2* med Helge Borglund og på *Frem fra Glemselen kap.20* med Marte Sveen.

Vesleblakken og Ola Jonsen Styggpåjord nevnes også i femte vers av *Rendals-sangen* av Olav Nilsen.

Referanser
----------

1. ↑   Bull, Jacob B. (1891). «Vesleblakken». *Skisser*. Kristiania: Cammermeyer. s. 18-38. [Nedlastbar bok fra Bokhylla til Nasjonalbiblioteket.]  [*Utgaven er illustrert*]
2. ↑  Bull, Jacob B. (1853-1930) (1914). «Præstegaardshistorier». *Folkelivsromaner og Folkelivsbilleder. 4 : Folkelivsbilleder Præstegaardshistorier ; Eventyr og Historier*. Kristiania: Gyldendalske Boghandel, Nordisk Forlag. s. 16-28. [Nedlastbar bok fra Bokhylla til Nasjonalbiblioteket.]  [*Utgaven er ikke illustrert*]
3. 1 2  Halvor Paus (1985). «Vesleblakken som sprang seg til døde». *Dyrlege på landeveien*. Oslo: Gyldendal. s. 133-142. ISBN 8205163936.
4. ↑  Nordahl Rolfsen (1908). «112. Vesleblakken». *Læsebok for folkeskolen*. Kristiania: Dybwad. s. 219-226. [Nedlastbar bok fra Bokhylla til Nasjonalbiblioteket].  [*Legg merke til at lesebokversjonen ikke er samme tekst som i den opprinnelige utgaven. De første fem sidene i* Skisser *mangler i leseboka og teksten er omarbeidet i både avslutningen og andre steder samt inneholder ordforklaringer.*]
5. 1 2  Ole Rønning Johannesen (1996). *Hedmark i norsk billedkunst*. Thorsrud, Lokalhistorisk forl. s. 111-112. ISBN 8278470146.
6. 1 2  Bullmuseet; museainordosterdalen.no
7. 1 2  *Bull-museet i Rendalen*. [Tynset]: Bull-museet. 1999. s. 6.
8. ↑  *Norske billedhoggere i dag*. Tanum-Norli. 1983. s. 146.
9. ↑  Tore Bjørn Skjølsvik i Norsk kunstnerleksikon
10. ↑  «Tore Bjørn Skjølsvik. Vesleblakken» **(norsk)**. Nasjonalmuseet, Billedkunstsamlingene. udatert. Besøkt 29. april 2018.  *Datering: (1980)*
11. ↑  «VESLEBLAKKEN 1986» **(norsk)**. skjolsvik.net. udatert. Arkivert fra originalen 29. september 2005. Besøkt 29. april 2018.  *Original nettside er død*
12. ↑  «Vesleblakken [Skulptur]» **(norsk)**. Nasjonalmuseet, billedkunstsamlingene. 25. november 2017. Besøkt 29. april 2018.  *MÅL 47,5 x 64 x 17,5 cm*
13. ↑  Skjærstad, Per Johan, red. (1975). *Frem fra glemselen: kjente viser fra en svunnen tid*. Oslo: Norsk musikforl. s. 18. [Digitalt lesbar bok fra Bokhylla til Nasjonalbiblioteket (begrenset til norske ip-adresser).]
14. ↑   Musikkvideo (Erling Stordahl og Gunnar Engedahl) av Bjørn Nysveen NRK nett-TV
15. ↑  «Rendals-sangen». *Sanger fra Østerdalene*. Østerdølenes lag. 1967. s. 39.

Eksterne lenker
---------------

* Bullmuseet
* skjolsvik.net bilde av statuene